CELEX: C2005/281/07
Language: et
Date: 2005-11-12 00:00:00
Title: Euroopa Kohtu (esimene koda) 15. septembri 2005. aasta otsus kohtuasjas C-140/04 (Hof van beroep te Antwerpen'i eelotsusetaotlus): United Antwerp Maritime Agencies NV versus Belgia riik ja Seaport Terminals NV versus Belgia riik, United Antwerp Maritime Agencies NV (Tolliliit — Tollivõla tekkimine impordil — Ajutiselt ladustatud kaup — Kauba tollijärelevalve alt väljaviimine — Tollivõla tasumise eest vastutav isik)

12.11.2005   
            
            
               ET
            
            
               Euroopa Liidu Teataja
            
            
               C 281/3
            
         
      EUROOPA KOHTU
   
   (esimene koda)
   15. septembri 2005. aasta otsus
   kohtuasjas C-140/04 (Hof van beroep te Antwerpen'i eelotsusetaotlus): United Antwerp Maritime Agencies NV versus Belgia riik ja Seaport Terminals NV versus Belgia riik, United Antwerp Maritime Agencies NV (1)
   
   (Tolliliit - Tollivõla tekkimine impordil - Ajutiselt ladustatud kaup - Kauba tollijärelevalve alt väljaviimine - Tollivõla tasumise eest vastutav isik)
   (2005/C 281/07)
   Kohtumenetluse keel: hollandi
   Kohtuasjas C-140/04, mille esemeks on EÜ artikli 234 alusel Hof van beroep te Antwerpen'i (Belgia) 11. märtsi 2004. aasta otsusega esitatud eelotsusetaotlus, mis saabus Euroopa Kohtusse 16. märtsil 2004, menetluses United Antwerp Maritime Agencies NV
      v.
      Belgia riik ja Seaport Terminals NV
      v.
      Belgia riik, United Antwerp Maritime Agencies NV, tegi Euroopa Kohus (esimene koda), koosseisus: koja esimees P. Jann, kohtunikud K. Lenaerts, J. N. Cunha Rodrigues (ettekandja), E. Juhász ja M. Ilešič; kohtujurist D. Ruiz-Jarabo Colomer, kohtusekretär vanemametnik M. Ferreira, 15. septembril 2005 otsuse, mille resolutiivosa on järgmine:
   Nõukogu 12. oktoobri 1992. aasta määruse (EMÜ), millega kehtestatakse ühenduse tolliseadustik artikli 203 lõike 3 neljandat taanet tuleb tõlgendada nii, et “isik, kes peab täitma kohustusi, mis tulenevad kauba ajutisest ladustamisest” tähendab isikut, kelle valduses nimetatud kaup peale mahalaadimist edasitoimetamiseks või ladustamiseks on.
   
      (1)  ELT C 106, 30.4.2004.